Source: https://www.riigiteataja.ee/akt/429112018014
Timestamp: 2020-06-05 01:25:37+00:00

Document:
Spordiklubidele ja eraõiguslikele spordikoolidele toetuse andmise kord – Riigi Teataja
Spordiklubidele ja eraõiguslikele spordikoolidele toetuse andmise kord
Spordiklubidele ja eraõiguslikele spordikoolidele toetuse andmise kord - sisukord
§ 7 Toetuse andmise, andmata jätmise või vähendamise otsustamine
4 Toetuse saaja kohustused
5 Toetuse väljamaksmine ja järelevalve
§ 12 Toetuse andmise otsuse kehtetuks tunnistamine
§ 13 Toetuse taotlemine ja aruannete esitamine 2019. aastal
§ 14 Treeneri kutsekvalifikatsiooni nõude rakendamine
§ 15 Tartu Vallavolikogu 27.09.2018 määruse nr 25 muutmine
RT IV, 29.11.2018, 14
Vastu võetud 22.11.2018 nr 34
(1) Spordiklubidele ja eraõiguslikele spordikoolidele toetuse andmise kord (edaspidi: kord) sätestab spordiseaduse alusel toetuse andmise tingimused ja korra tegutsevale spordiklubile ja eraõiguslikule spordikoolile.
(2) Toetuse andmise eesmärgiks on arendada harrastus– ja võistlusspordi alast tegevust Tartu vallas ning süvendada spordialaseid teadmisi, tagamaks Tartu valla elanike, eelkõige laste ja noorte, kehalist ja vaimset vormisolekut.
1) spordiklubi – sportliku tegevuse arendamiseks eraõigusliku juriidilise isikuna moodustatud klubi, selts või muu ühing, mis tegutseb mittetulundusühinguna;
3) sportlane – spordiklubi või spordikooli treeningrühmas regulaarselt osalev isik;
4) treeningrühm – spordiklubis või -koolis tegutsev isikute ühendus, millel on ühine tegevusala, tegutsemisaeg ja -koht.
(1) Toetust antakse tegutsevale spordiklubile või spordikoolile.
(2) Toetust antakse spordiklubile või spordikoolile, mis kuulub üleriigilisse Spordiregistrisse ja on nõuetekohaselt täitnud riiklike maksude tasumise kohustused ning esitanud korra kohased aruanded varasemalt saadud toetuse kasutamise kohta ning majandusaasta aruanded.
(3) Toetust antakse spordiklubile või spordikoolile spordiala kohta, millega tegeletakse Tartu vallas aktiivselt harrastus- ja võistlusspordi arendamise eesmärgil ning mille treeneril on vähemalt vastava spordiala 3. astme treeneri kutsekvalifikatsioon.
(4) Toetuse arvutamise aluseks on sportlane ning iga sportlase kohta antava toetuse suuruse ja toetatavate sportlaste koguarvu kinnitab vallavalitsus.
(1) Toetust antakse spordiklubile või spordikoolile toimuvaks sporditegevuseks taotleja nimekirja kantud 5-19 aastase sportlase kohta, kelle elukoht rahvastikuregistri andmetel on Tartu vald ning kes osaleb treeningtegevuses vähemalt kahel korral nädalas kümnel kuul aastas ning kes maksab spordiklubile või spordikoolile liikme-, osalus- või õppemaksu või kes on selle maksmisest vabastatud. Toetust antakse spordiklubile või spordikoolile kalendriaastas ühe sportlase kohta ühekordses mahus, arvestades käesoleva korra § 5 lõike 4 kohaselt sportlase poolt valitud eelistatud kahte treeningrühma.
(2) Toetust antakse treenerite ja juhendajate tasustamiseks ning treeningpaikade kasutamise kulude katteks. Kui eelnevad tingimused on täidetud, võib toetust kasutada ka muuks noortespordi alase tegevuse arendamiseks (võistlussõidud, treeningkogunemised, spordiinventar jm).
(3) Toetust antakse taotlemise aastale järgnevaks kalendriaastaks.
(1) Taotleja esitab Tartu Vallavalitsusele (edaspidi: vallavalitsus) elektroonilises vormis taotluse ning selles esitatud andmeid tõendavad dokumendid hiljemalt 1. oktoobriks veebipõhise toetuste taotlemise keskkonna kaudu.
(3) Taotleja esitab hiljemalt 1. oktoobriks vallavalitsusele spordiklubi või spordikooli treeningrühmade liikmete nimekirjad veebipõhise toetuste taotlemise keskkonna kaudu.
(4) Spordiklubile või spordikoolile toetuse taotlemisel peab toetuse saamiseks täisealine nimekirja kantud sportlane või alaealise sportlase seaduslik esindaja kinnitama sportlase osalust vastava spordiklubi või spordikooli treeningrühmas. Samuti tuleb ära märkida üks eelistatud treeningrühm. Kinnitus koos treeningrühma märkimisega esitatakse elektrooniliselt veebipõhises toetuse taotlemise keskkonnas või kirjalikult hiljemalt 1. novembriks. Kui määratud tähtpäevaks kinnitus ja treeningrühma valik puudub, ei anta nimekirjas esitatud sportlase kohta toetust.
(5) Toetuse taotluse näidisvormi kinnitab vallavalitsus korraldusega.
(1) Vallavalitsus kontrollib esitatud taotluse nõuetekohasust, selles esitatud andmete õigsust ja vastavust korra tingimustele ning taotleja nõuetele vastavust.
(2) Kui taotleja ja taotluse nõuetekohasuse kontrollimise käigus tehakse kindlaks, et taotlus või taotleja ei vasta nõuetele, annab vallavalitsus taotlejale tähtaja puuduste kõrvaldamiseks. Kui taotleja ei kõrvalda määratud tähtpäevaks puudusi, jäetakse taotlus läbi vaatamata.
(3) Kui toetuse taotlemisel on esitatud valeandmeid, jäetakse taotlus läbi vaatamata ning taotlejale ei anta toetust vastava spordiala kohta, mille kohta esitatud taotluses valeandmeid esitati, toetust valeandmete esitamisele järgneval kahel aastal.
(4) Vallavalitsusel on õigus nõuda Eesti Olümpiakomitee poolt kinnitatud treeneri kutsekvalifikatsiooni tunnistuse koopiat.
§ 7. Toetuse andmise, andmata jätmise või vähendamise otsustamine
(1) Toetuse andmise otsustab vallavalitsus hiljemalt kahe kuu jooksul pärast eelarve kinnitamist Tartu Vallavolikogu poolt, arvestades eelarves selleks eraldatud vahendite suurust.
(2) Toetuse suuruse arvutamise alused ja toetatavate laste ja noorte koguarvu kehtestab vallavalitsus.
(3) Vallavalitsus võib otsustada antud toetuse suuruse, laste ja noorte arvu vähendamise ja täiendava toetuse andmise teisele spordiklubile või spordikoolile, kui spordiklubi või spordikooli nimekirja kantud sportlased lähevad kalendriaasta jooksul, milleks toetus anti, üle teise spordiklubisse või spordikooli koos treeneri või juhendajaga.
(4) Toetuse andmisest või toetuse andmata jätmisest teavitab vallavalitsus taotlejat kirjalikult hiljemalt ühe kuu jooksul vallavalitsuse vastava otsuse vastuvõtmisest.
4. peatükk Toetuse saaja kohustused
1) tagama igale sportlasele, kelle kohta toetust antakse, võimaluse osaleda treeningtegevuses vähemalt kahel korral nädalas ja kümnel kuul aastas;
3) vabastama sportlase liikme-, osalus- või õppemaksust, kui nimetatud maksu on tasunud Tartu vald;
4) kasutama toetust eelkõige treenerite ja juhendajate tasustamiseks, treeningpaikade kasutamise kulude katteks ning muuks noortespordi tegevuse arendamiseks;
6) nimetama Tartu valda enda toetajana;
7) andma esimesel võimalusel vallavalitsusele teada oma tegevuse taotluses nimetatud mahus vähenemisest, peatumisest või lõppemisest;
9) esitama vallavalitsuse nõudmisel toetuse kasutamise kontrollimiseks vajalikud täiendavad dokumendid;
(1) Toetuse saaja on kohustatud esitama toetuse kasutamise kohta vallavalitsusele aruande veebipõhise toetuse taotlemise keskkonna kaudu hiljemalt 5. veebruariks.
(2) Kui toetuse saaja tegevus lõpeb enne kalendriaasta lõppu, on ta kohustatud esitama toetuse kasutamise kohta vallavalitsusele aruande veebipõhise toetuse taotlemise keskkonna kaudu hiljemalt ühe kuu jooksul pärast tegevuse lõppemist.
4) sportlaste keskmine arv toetuse kasutamise ajal iga spordiala lõikes;
5) liikme-, osalus- või õppemaksust vabastatud sportlaste arv;
7) hinnang tegevusele ja toetuse mõjule.
5. peatükk Toetuse väljamaksmine ja järelevalve
(1) Toetus või selle osa makstakse välja eeldusel, et:
2) toetuse saajal puudub muu võlgnevus Tartu valla või Tartu vallaga seotud juriidilise isiku ees;
3) toetuse saaja on esitanud varasemalt Tartu vallalt saadud toetuse kohta nõuetekohase aruande;
4) toetuse väljamakse üks kord kuus.
(2) Vallavalitsusel on õigus toetuse või selle osa väljamaksmine peatada, kui toetuse saaja osas on algatatud järelevalvemenetlus käesolevas määruses sätestatud kohustuste täitmise ja toetuse kasutamise kontrollimiseks.
(1) Järelevalvet toetuse kasutamise üle teeb vallavalitsus, kes võib selleks kaasata erinevate valdkondade eksperte.
(3) Vallavalitsusel on õigus nõuda toetuse saajalt kuludokumentide koopiaid, seletuskirju, spordiklubi või spordikooli liikme-, osalus- või õppemaksu kogumise aruandeid koos maksust vabastatud laste ja noorte nimekirjadega, viibida toetatava tegevuse läbiviimise juures, teha päringuid toetuse saaja kohta, kontrollida esitatud nimekirjade õigsust ning teha muid toiminguid, mis on vajalikud järelevalve eesmärgi täitmiseks.
§ 12. Toetuse andmise otsuse kehtetuks tunnistamine
Toetuse andmise otsuse tunnistab vallavalitsus kehtetuks, kui:
§ 13. Toetuse taotlemine ja aruannete esitamine 2019. aastal
(1) Toetuste taotlused ja spordikooli või spordiklubi treeningrühmade liikmete nimekirjad esitatakse 2019. aasta toetuse saamiseks vallavalitsusele hiljemalt 1. veebruariks 2019. Määruse 5. paragrahvi 4. lõikes nimetatud kinnitused esitab täiskasvanud isik 2019. aasta toetuse saamiseks hiljemalt 1. märtsiks 2019.
(2) Aruanne 2019. aasta tegevuseks saadud toetuse kasutamise kohta tuleb esitada määruse 9. paragrahvis sätestatud korras ja tähtajaks.
§ 14. Treeneri kutsekvalifikatsiooni nõude rakendamine
Määruses sätestatud nõuet treeneri kutsekvalifikatsioonile rakendatakse alates 1. septembrist 2019.
§ 15. Tartu Vallavolikogu 27.09.2018 määruse nr 25 muutmine
Täiendada Tartu Vallavolikogu 27.09.2018 määruse nr 25 „Tartu valla eelarvest mittetulunduslikuks tegevuseks toetuste andmise kord” § 7 uue 4. lõikega järgmises sõnastuses:
„(4) Tegevustoetust ei saa taotleda spordialase tegevusega tegelevad mittetulunduslikud ühingud. Käesoleva korra alusel spordialase tegevuse tegevustoetuseks taotluse esitanud mittetulunduslike ühingute taotlusi käsitletakse Tartu Vallavolikogu 22.11.2018 määruse nr 34 „Spordiklubidele ja eraõiguslikele spordikoolidele toetuse andmise kord” alusel.”.

References: § 7

§ 12

§ 13

§ 14

§ 15
 § 5

§ 7

§ 12

§ 13

§ 14

§ 15
 § 7